8 आरोपियों के खिलाफ FIR दर्ज; पकड़ने के लिए सभी चेक पॉइंट्स पर जांच जारी
Two Cops 'violently and Brutally' Assaulted in Leh, Culprits on Run, लद्दाख पुलिस के दो सिपाहियों पर कुछ उपद्रवियों ने हिंसक हमला किया।
लद्दाख पुलिस के दो सिपाहियों पर कुछ उपद्रवियों ने हिंसक हमला किया। दोनों सिपाही गंभीर रूप से घायल हैं। मामले में आठ आरोपियों के खिलाफ हत्या की कोशिश सहित कई धाराओं में FIR दर्ज की गई है।
यह जानकारी लेह SSP पी.डी नित्या सिंह ने सोमवार को दी है। उन्होंने बताया कि आरोपियों को पकड़ने के लिए एक स्पेशल टीम का गठन किया गया है।
रेस्टोरेंट में लड़ाई की सूचना पर पहुंचे थे पुलिसकर्मी 
SSP ने बताया कि रविवार को पुलिस को सूचना मिली कि लेह के एक रेस्टोरेंट में दो गुट आपस में लड़ाई कर रहे हैं। इसकी जानकारी मिलते ही सब इंसपेक्टर मोहम्मद जानी और हेड कांस्टेबल गुलाम रसूल रेस्टोरेंट पहुंचे। उन्होंने मामला शांत करवाने की कोशिश की, लेकिन कुछ उपद्रवियों ने मारपीट शुरू कर दी।
हेड कांस्टेबल को श्रीनगर रेफर किया
हेड कांस्टेबल गुलाम रसूल को टेरिटरी हॉस्पिटल श्रीनगर में स्पेशल इलाज के लिए रेफर किया गया। दोनो सिपाहियों को सरकार की तरफ से 10 हजार रुपए मुआवजा दिया जाएगा। इधर, SSP ने बताया कि आरोपियों ने कुछ समय पहले कारगिल में टैक्सी ड्राइवरो पर भी हमला किया था। बाद में आरोपियों को गिरफ्तार भी किया गया था। वहां के स्थानीय नेता उपद्रवियों के खिलाफ सख्त कार्यवाई की मांग कर रहे हैं।
चेकप्वाइंट पर अलर्ट जारी
SSP ने बताया कि सभी चेकप्वाइंट पर अलर्ट जारी कर दिया गया है। हमले के सभी आरोपी जल्द गिरफ्तार होंगे। SSP ने लोगों से अपील करते हुए कहा कि अगर आरोपियों के बारे में किसी भी तरह की जानकारी मिले तो पुलिस को बताएं। पुलिस आरोपियों की मदद करने वालो के खिलाफ कानूनी कार्रवाई करेगी।
दैनिक भास्कर की ये खास खबर भी पढ़ें...
चीन ने लद्दाख के न्यूट्रल इलाके में 4 टेंट लगाए, गुरुंग पहाड़ियों में ऊंचाई पर लगाए थे
भारत-चीन के बीच सीमा विवाद के बीच बॉर्डर से नया डेवलपमेंट सामने आया है। पूर्वी लद्दाख के चुशुल से पार्षद कोंचोक स्टेन्जिन ने बताया कि चीन की सेना ने चुशुल के बफर जोन यानी न्यूट्रल इलाके में चार टेंट लगाए हैं। यह घटना पूर्वी लद्दाख के गुरुंग हिल्स में टेबल टॉप इलाके की है। पूरी खबर पढ़ें